Nae dien dat katlijne weduwe jacops wijlen frissens
come es bijden raide vander stadt opdoen hoe sij des was
een wijle leden vercocht hadde een viendeel wijngts goorde
lijmans plecke ende begheerde van han voldaen te zijne
zij soude soe vele doen soe waneer sij hair penighen oft
bewijsenissen van hem hadde dat hij oick voldaen soude
sijn Dair op de voirs goorde antwde dat hij hem
svoirs wijngts affghedinghen hadde en alnoch afdroech
ghemct dat sij hen egheene ghuedinghe ghedaen en
hadde hoewel dat hijt dicke versocht hadde wairt
den wijngt alsulke goet was datmen daghelijcx
dair aer legghe moste en oics soe hadde de voirs
kathine den selven wijngt zidert aenveeedt en selve
doen wircken Dair op de selve katlijne replicende
dat alsoe niet en was mair was bereet hem te
voldoen wilde de voirs goort later voldoen en pntende
haer docht oft macht vand cloeste dair sij inne es
te bringhen bynnen viii daghen naestcomen
de voirs goordt dair op dipliceren dat hij des
wijngts onghehouden sijn soude ghemct den reden
t
voirscr soe werdde bijden raide uutghesproken
dat de voirs ptijen deen den anden bynnen viii
daghen naestcomen voldoen souden en de voirscr
goort soude den wijn vand wigde snijder en stellen
in behoudend handt tot sgheents behoef die dair recht
toe hadde cor dliviers tybesub burg vos hubrechts
brab et aliis de cons oct xi